MCS พุ่งสวนตลาด ขานรับแผนซื้อหุ้นคืนวงเงินไม่เกิน 500 ลบ.
MCS พุ่งสวนตลาด ขานรับแผนซื้อหุ้นคืนวงเงินไม่เกิน 500 ลบ. โดย ณ เวลา 10.16 น.อยู่ที่ 10.10 บาท บวก 0.35 บาท หรือ 3.59% มูลค่าการซื้อขาย 31.26 ล้านบาท
23 ก.ย. 2558

ผู้สื่อข่าวรายงานว่า ราคาหุ้น บริษัท เอ็ม.ซี.เอส.สตีล จำกัด (มหาชน) หรือ MCS ณ เวลา 10.16 น.อยู่ที่ 10.10 บาท บวก 0.35 บาท หรือ 3.59% มูลค่าการซื้อขาย 31.26 ล้านบาท  โดยเปิดตลาดที่ 10 บาท ต่ำสุดที่ 9.95 บาท สูงสุดที่ 10.20 บาท ขณะที่ดัชนีหุ้นไทยโดยรวมลบ 0.50%

ทั้งนี้ ราคาหุ้นที่มีการปรับตัวขึ้น เนื่องจากเช้าวันนี้บริษัทประกาศแผนซื้อหุ้นคืนวงเงินไม่เกิน 500 ลบ.โดยกำหนดจำนวนหุ้นที่ซื้อคืนไม่เกิน 50,000,000 หุ้น มูลค่าที่ตราไว้หุ้นละ 1 บาท จำนวนหุ้นที่จะซื้อคืนไม่เกิน 10% ของหุ้นที่จำหน่ายได้แล้วทั้งหมด และกำหนดระยะเวลาที่จะซื้อหุ้นคืนตั้งแต่วันที่ 12 ต.ค.58 ถึงวันที่ 11 เม.ย.59
สำหรับวัตถุประสงค์ในการซื้อหุ้นคืนดังกล่าว เพื่อสะท้อนถึงสถานะการเงินที่มั่นคง และเพื่อเพิ่มอัตราผลตอบแทนต่อส่วนของผู้ถือหุ้นและเพื่อเพิ่มอัตรากำไรสุทธิต่อหุ้น